**Versenyszabályzat**

**Hosszúasztal Piknik - Terített Asztal szépségverseny**

A Hosszúasztal Piknik keretében a Terített Asztal szépségverseny elnevezésű versenyben (a továbbiakban: „**Verseny**”) a résztvevők (a továbbiakban: „**Résztvevők vagy Résztvevő**”) a jelen versenyszabályzat elfogadásával vehetnek részt. A Résztvevők a részvételüket megelőzően tudomásul veszik és a Versenyben történő részvételükkel automatikusan elfogadják a Verseny hivatalos versenyszabályát és a jelen dokumentum 8. pontjában található adatvédelmi tájékoztatóját.

A Verseny célja, hogy a Résztvevők megmutathassák, hogy a régióban élő egyes háztartásoknál milyen jellegzetes szokások/dekorációk vannak, és ezt minél kreatívabban jelenítsék meg a Verseny keretei között. Ennek érdekében a Résztvevők az általuk hozott tárgyakkal és ételekkel megterítenek saját ízlésük, szokásaik, hagyományaiknak megfelelően egy-egy asztalt a Verseny keretében. A Verseny célja a továbbá megismertetni a programon résztvevő látogatókkal a régió ízei mellett, a régióra jellemző dekorációs kincseket is.

**1. A Verseny szervezője**

A Verseny szervezője és lebonyolítója a Veszprém-Balaton 2023 Zrt. (székhely: 8200 Veszprém, Cserhát lakótelep 8.; cégjegyzékszám: 19-10-500277; adószám: 23701142-2-19 a továbbiakban: „**Szervező**”)

**2. A Versenyben résztvevő személyek**

2.1 A Versenyben valamennyi, magyarországi állandó lakcímmel rendelkező, 16. életévét betöltött, természetes személyből álló – minimum kettő (2) legfeljebb hat (6) Résztvevőből álló csapat („a továbbiakban: „**Csapat**”) jogosult részt venni a 4. pontban foglaltak szerint.

2.2 A Versenyben nem vehetnek részt a Szervező vezető tisztségviselői, alkalmazottai, illetve ezen személyek a Polgári Törvénykönyvről szóló 2013. évi V. törvény (a továbbiakban: „**Ptk**.”) 8:1. § bekezdése szerinti hozzátartozói.

2.3 A Szervező fenntartja a változtatás jogát a részvételi feltételek kapcsán.

**3. A Versenyre való jelentkezezés, a Verseny helyszíne és időtartama**

3.1. A Versenyre való jelentkezés ingyenes, de előzetes regisztrációhoz kötött a Szervező által közzétett linken keresztül. A Versenyre való jelentkezés az alábbi időtartam alatt lehetséges: 2024.06.02. – 2024.06.14.

A Verseny 2024. június 23. napján 15.00 – 18.00 óra között Veszprémben a Kolostorok és Kertek – Veszprémvölgy helyszínen kerül megrendezésre.

A Versenyre maximálisan húsz (20) darab Csapat jelentkezhet az időrendi sorrend figyelembevételével.

**4. A Verseny menete**

4.1 A Szervező a versenykiírást online formában teszi közzé. A Versenyben való részvétel feltétele a jelen versenyszabályzatban foglaltak szerinti regisztráció elvégzése a Versenyre- 1 jelentkezés 1 db, legfeljebb 6 fős asztalra vonatkozhat. A szervező fenntartja a jogot, hogy a Résztvevők számát korlátozza.

4.2 A három legszebb asztalt egy háromtagú zsűri fogja kiválasztani az alábbi kritériumok alapján.

• látvány: vizuális megjelenés összhangja

• dekoráció: mennyire kreatív, látványos

• harmónia: mennyire van összhangban az asztal terítéke a menüvel

A zsűritagok maximum 5-5 pontot adhatnak mindegyik elemre. A legtöbb pontot elérő Csapatok körül kerülnek ki a nyertes Csapatok.

4.3. A nyertes Csapatok kihirdetésére a zsűri döntését követően a helyszínen kerül sor, a versenyszabályzatban leírt kritériumoknak eleget tevő Csapatok közül. A Szervező által három (3) nyertes Csapat, valamint a zsűri különdíjára egy (1) nyertes Csapat kerül kiválasztásra. A nyeremény készpénzre nem váltható.

**5. A nyeremények**

* A három (3) kiválasztott nyertes Csapat (legfeljebb 6 Résztvevő/asztal) tagjai fejenként egy (1) db belépőjegyet kapnak a Gyárkert Kultúrpark a nyertes Csapat által szabadon választott koncertjére és asztalonként értékes EKF ajándékcsomag szelekciót nyernek. A belépőjegyeket a nyertes Csapatok 2024. szeptember 30. napjáig használhatják fel. A belépőjegyek a nyertes Csapat tagjai részére e-mailben kerülnek kiküldésre, az ajándékcsomag pedig a helyszínen kerül átadásra.
* A három (3) kiválasztott nyertes Csapat mellett egy (1) Csapat “A Bakony-Balaton régió legszebb asztala - ZSŰRI KÜLÖNDÍJÁT” kapja, melynek nyereménye egy különleges EKF ajándékcsomag, melyet a nyertes Csapat a helyszínen vehet át.

**6. Személyi jövedelemadó, és egyéb költségek**

6.1 A Szervező vállalja a nyereményekkel kapcsolatosan felmerülő adók és járulékok megfizetését, és a nyertes Csapatok értesítésének, illetve a nyeremények postai úton történő megküldése esetén azok postai költségeit.

6.2 A nyeremények átvételének és felhasználásának egyéb költségei (pl. az átvétel helyszínére utazás költsége) a nyertes Csapatokat terhelik.

**7. Információ a Versenyről**

7.1 A Verseny hivatalos versenyszabályzata és a versenykiírás elérhető a Szervező weboldalán a Dokumentumok között: <https://veszprembalaton2023.hu/hu/dokumentumok>

7.2 A Szervező a Verseny ideje alatt az alábbi információs csatornákat biztosítja a Csapatok számára:

e-mail cím: [info@veszprembalaton2023.hu](mailto:info@veszprembalaton2023.hu)

**8. Személyes adatok kezelésére és az adatszolgáltatásra vonatkozó szabályok**

8.1 Alaprendelkezések

A Szervező szavatolja, hogy az adatkezelés mindenben a hatályos jogszabályi rendelkezéseknek megfelelően történik.

8.2. A Verseny adatkezelője, elérhetőségei:

Jelen Verseny **adatkezelője** a Szervező: Veszprém-Balaton 2023. Zrt. (továbbiakban úgy is mint „**Adatkezelő**”)

**székhely:** 8200 Veszprém, Cserhát lakótelep 8.

cégjegyzékszám: 19-10-500277

**e-mail cím:** [info@veszprembalaton2023.hu](mailto:info@veszprembalaton2023.hu)

Adatvédelmi tisztviselő elérhetősége: [adatvedelem@veszprembalaton2023.hu](mailto:adatvedelem@veszprembalaton2023.hu)

**8.3 A kezelt adatok köre, az adatkezelés jogalapja, az adatok megőrzésének időtartama:**

|  |  |  |  |
| --- | --- | --- | --- |
| **KEZELT ADATOK KÖRE** | **ADATKEZELÉS CÉLJA** | **ADATKEZELÉS JOGALAPJA** | **ADATTÁROLÁS IDŐTARTAMA** |
| A Csapat nevében regisztráló személy:   * neve * e-mail címe | A Verseny lebonyolításával kapcsolatban. | A GDPR 6. cikk (1) bek. a) pontja szerint a Csapat tagjainak **önkéntes hozzájárulása, melyet a jelentkezők a versenyre való jelentkezéssel tesznek meg.** | **Az adatok megőrzési ideje: a Verseny lezárását követő 30 nap, vagy a Csapat tagjainak hozzájárulásának visszavonásáig, amelyik hamarabb következik be.** |
| **A nyertes Csapat tagjainak:**   * neve * email-címe | **A nyeremény kézbesítése.** | A GDPR 6. cikk (1) bek. a) pontja szerint a **jelentkező önkéntes hozzájárulása, melyet a jelentkező a versenyre való jelentkezéssel tesz meg.** | **Az adatok megőrzési ideje a Verseny lezárását követő 30 nap, vagy a Csapat tagjai hozzájárulásának visszavonásáig, amelyik hamarabb következik be.** |

**8.5 Adatfeldolgozó igénybevétele**

**A Verseny során a Szervező nem vesz igénybe adatfeldolgozót.**

8.6 A személyes adatok címzettjei

A megadott személyes adatokhoz a Szervezőnek a Verseny lebonyolításában érintett munkavállalói férhetnek hozzá, a bizalmasság követelményének és továbbítás tilalmának figyelembevételével. Az adatok az adattulajdonos (Résztvevő) előzetes tájékoztatása és engedélye nélkül fentieken kívüli harmadik személyek részére nem átadhatóak, kivéve a jogszabályokban meghatározott eseteket.

8.7 A Résztvevőket megillető jogok jelen adatkezelés vonatkozásában

1. ***A hozzáféréshez való jog***

A Résztvevő bármikor jogosult felvilágosítást kérni arra vonatkozóan, hogy személyes adatait az Adatkezelő (Szervező) kezeli-e és miként, ideértve az adatkezelés céljait, a címzetteket, akikkel az adatait közölték, vagy a forrást, ahonnan az adatot az Adatkezelő megkapta, a megőrzési időtartamot, az adatkezeléssel kapcsolatos bármely jogát, továbbá, harmadik országba vagy nemzetközi szervezetnek való továbbítás esetén pedig az ezzel kapcsolatos garanciákra vonatkozó információkat. A hozzáférés joga gyakorlása során a Résztvevő arra is jogosult, hogy az adatok másolatát kérje, elektronikus úton benyújtott kérelem esetén – ellenkező kérés hiányában – az Adatkezelő a kért információkat elektronikusan (pdf formátumban) bocsátja rendelkezésre. Amennyiben a hozzáférési jog hátrányosan érinti mások jogait és szabadságait, így különösen mások üzleti titkait vagy szellemi tulajdonát, az Adatkezelő jogosult a Résztvevő kérelmének teljesítését szükséges és arányos mértékben megtagadni.

1. ***A helyesbítéshez való jog***

Az Adatkezelő a Résztvevő re vonatkozó személyes adatokat a Résztvevő kérésére helyesbíti vagy kiegészíti. Amennyiben kétség merül fel a helyesbített adat kapcsán, az Adatkezelő felhívhatja a Résztvevőt, hogy a pontosított adatot megfelelő módon – elsősorban okirattal – bizonyítsa az Adatkezelő számára. Amennyiben a jelen joggal érintett személyes adatokat az Adatkezelő más személlyel (ti. címzettel, mint pl. adatfeldolgozóval) közölte, az Adatkezelő az adat helyesbítését követően haladéktalanul tájékoztatja ezeket a személyeket, feltéve, hogy az nem lehetetlen vagy nem igényel az Adatkezelőtől aránytalan erőfeszítést. A Résztvevő kérésére az Adatkezelő tájékoztatja a Résztvevőt ezen címzettekről.

1. ***A törléshez való jog („az elfeledtetéshez való jog”)***

Amennyiben a Résztvevő valamely vagy az összes személyes adatának törlését kéri, az Adatkezelő az(oka)t indokolatlan késedelem nélkül törli, amennyiben:

* az Adatkezelőnek az adott személyes adatra már nincs szüksége abból a célból, amelyből azokat gyűjtötte vagy más módon kezelte;
* olyan adatkezelésről van szó, amely a Résztvevő hozzájárulásán alapult, de a hozzájárulást a Résztvevő visszavonta és az adatkezelésnek nincs más jogalapja;
* olyan adatkezelésről van szó, amely az Adatkezelő vagy harmadik személy jogos érdekén alapult, de a Résztvevő tiltakozott az adatkezelés ellen, és – közvetlen üzletszerzés célú adatkezelés elleni tiltakozást kivéve – nincs elsőbbséget élvező jogszerű ok az adatkezelésre;
* a személyes adatokat az Adatkezelő jogellenesen kezelte, vagy
* jogi kötelezettség teljesítéséhez szükséges a személyes adatok törlése.

Amennyiben a jelen joggal érintett személyes adatokat az Adatkezelő más személlyel (ti. címzettel, mint pl. adatfeldolgozóval) közölte, az Adatkezelő a törlést követően haladéktalanul tájékoztatja ezen személyeket, feltéve, hogy az nem lehetetlen vagy nem igényel az Adatkezelőtől aránytalan erőfeszítést. A Résztvevő kérésére az Adatkezelő tájékoztatja a Résztvevőt ezen címzettekről. Az Adatkezelő nem minden esetben köteles a személyes adatok törlésére, különösen pl. abban az esetben, ha az adatkezelés szükséges jogi igények előterjesztéséhez, érvényesítéséhez, illetve védelméhez.

Az Adatkezelő felhívja a figyelmet, hogy a törléshez való jog korlátját jelentik azon jogszabályi előírások, amelyek alapján az Adatkezelő meghatározott időtartamon keresztül köteles megőrizni bizonyos dokumentumokat.

1. ***Az adatkezelés korlátozásához való jog***

A Résztvevő a személyes adatai kezelésének korlátozását kérheti az alábbi esetekben:

* vitatja a személyes adatok pontosságát – ez esetben a korlátozás arra az időtartamra vonatkozik, amely lehetővé teszi, hogy az Adatkezelő ellenőrizze a személyes adatok pontosságát;
* az adatkezelés jogellenes, de ellenzi az adatok törlését, és ehelyett kéri azok felhasználásának korlátozását;
* az Adatkezelőnek már nincs szüksége a személyes adatokra adatkezelés céljából, de a Résztvevő igényli azokat jogi igények előterjesztéséhez, érvényesítéséhez vagy védelméhez.

Az adatkezelés korlátozása azt jelenti, hogy a korlátozással érintett személyes adatokat a tárolás kivételével az Adatkezelő nem kezeli, illetve csak abban a körben kezeli, amihez a Résztvevő hozzájárult, illetve az Adatkezelő ilyen hozzájárulás hiányában is kezelheti azokat az adatokat, amelyek jogi igények előterjesztéséhez, érvényesítéséhez vagy védelméhez, vagy más természetes vagy jogi személy jogainak védelme érdekében, vagy uniós, illetve valamely európai uniós tagállam fontos közérdekére tekintettel szükségesek. Az Adatkezelő az adatkezelés korlátozásának feloldásáról a Résztvevőt előzetesen tájékoztatja. Amennyiben a jelen joggal érintett személyes adatokat az Adatkezelő más személlyel (ti. címzettel, mint pl. adatfeldolgozóval) közölte, az Adatkezelő az adatkezelés korlátozásáról haladéktalanul tájékoztatja ezen személyeket, feltéve, hogy az nem lehetetlen vagy nem igényel az Adatkezelőtől aránytalan erőfeszítést. A Résztvevő kérésére az Adatkezelő tájékoztatja a Résztvevőt ezen címzettekről.

1. ***Adathordozhatósághoz való jog***

A Résztvevő jogosult arra, hogy a Résztvevőre vonatkozó, általa az Adatkezelő rendelkezésére bocsátott személyes adatokat tagolt, széles körben használt, géppel olvasható formátumban (pl. email útján) megkapja, valamint arra is, hogy ezen adatokat az Adatkezelő egy másik adatkezelőnek közvetlenül továbbítsa, feltéve, hogy az adatkezelés jogalapja a Csapat hozzájárulása.

Az adathordozhatósághoz való jog gyakorlása esetén a Résztvevő kérésének az Adatkezelő email csatolmány útján, pdf formátumban tesz eleget.

1. ***Panaszjog, jogorvoslathoz való jog***

Ha a Résztvevő úgy ítéli meg, hogy az Adatkezelő általi személyes adatainak kezelése megsérti a mindenkor hatályos adatvédelmi jogszabályok, így különösen az Általános Adatvédelmi Rendelet rendelkezéseit, jogában áll a szokásos tartózkodási helye, a munkahelye vagy a feltételezett jogsértés helye szerinti tagállam illetékes adatvédelmi felügyeleti hatóságához panasszal fordulni. Magyarországon a Nemzeti Adatvédelmi és Információszabadság Hatóságnál („**NAIH**”) lehet panaszt benyújtani. A NAIH elérhetőségei:

Honlap: <http://naih.hu/>

Cím: 1055 Budapest, Falk Miksa utca 9-11.

Levelezési cím: Budapest 1363 Pf. 9.

Telefon: +36-1-391-1400

E-mail: [ugyfelszolgalat@naih.hu](mailto:ugyfelszolgalat@naih.hu)

A Résztvevőnek joga van más, így különösen a szokásos tartózkodási helye, munkahelye vagy a feltételezett jogsértés helye szerinti európai uniós tagállamban létrehozott felügyeleti hatóságnál is panaszt tenni.

A Résztvevő – panasztételi jogától függetlenül – fenti jogsérelem esetén bírósághoz is fordulhat. Az Adatkezelő esetén az illetékes bíróság a Veszprémi Törvényszék, azonban a Résztvevő a pert a lakóhelye szerinti törvényszék előtt is megindíthatja. Magyarországon a törvényszékek elérhetősége az alábbi linken található: <http://birosag.hu/torvenyszekek>.

8.8 Kérelmek megválaszolásának határideje

A Résztvevő személyes adatai kezelésével kapcsolatosan a Szervezőhöz fordulhat. A Szervező a lehető legrövidebb időn belül, de legkésőbb a kérelem beérkezésétől számított 30 napon belül tájékoztatja a Résztvevőt a kérelme nyomán hozott intézkedésekről.

**9. Vegyes rendelkezések**

9.1 Amennyiben a Szervező tudomására jut, hogy ezen versenyszabályzat 2. pontjában kizárásra került személy mégis részt vett a Versenyben, a Szervező e személyt a Versenyből kizárhatja és tőle az esetlegesen átadott nyereményt (illetve annak árát) visszakövetelheti.

9.2 A Versenyben a Részvevőknek olyan e-mail címet kell megadnia, amin a Verseny ideje alatt értesíthető a további teendőiről. Ezen felelősség a Résztvevőé, ebből eredő következményekért a Szervezőt semmilyen felelősség nem terheli.

9.3 A Szervező semmilyen felelősséget nem vállal, illetve mindennemű kártérítési igényt kizár az értesítéssel kapcsolatban esetlegesen felmerülő technikai hibákért, továbbá kizár minden kártalanítási, kártérítési igényt a Verseny során, a Verseny esetleges hibáiból, hiányosságaiból, hibás működéséből, a Verseny során bekövetkezett késésekből eredő vagy ahhoz kapcsolódó költségekért, károkért, veszteségekért.

9.4 A Szervező nem tartozik felelősséggel a telekommunikációs és informatikai eszközök rendelkezésre állásáért és működéséért, illetve harmadik személyek tevékenységéért. A Szervező nem tartozik felelősséggel az online felületek helytelen működéséért, amely tőle független okra vezethető vissza, így különösképpen: az online felületet működtető kiszolgáló hibája vagy elérhetetlensége, az internet-hálózathoz való csatlakozás hiánya, a gerinchálózat működési zavarai, az internetes felülethez, vagy annak egy részéhez történő csatlakozás sikertelensége.

9.5 A Szervező visszavonhatja vagy megszüntetheti a Versenyt részben, vagy egészben bármilyen technikai vagy működési okból kifolyólag. Abban az esetben, ha a Verseny megszüntetésre kerül a Szervező által, a Szervező törekszik arra, hogy a megszüntetés tényét előzetesen nyilvánosságra hozza. A Szervező fenntartja magának a jogot arra, hogy ezen feltételeket vagy magát a Versenyt kiegészítse, vagy módosítsa.

Kelt: Veszprém, 2024.06.02.